# Apostol

### Iz Wikipedije, proste enciklopedije

Serija člankov krščanstvo
Osebnosti Jezus Kristus Devica Marija Apostoli Cerkveni očetje
Svetniki
Papeži

Zgodovina Ekumenski koncili Velika shizma Katolištvo Pravoslavje
Protestantizem

Osnove Sveta Trojica Cerkev Sveto pismo Zakramenti

Molitve Očenaš Zdravamarija Veroizpoved Rožni venec

p • p • u

Izraz apóstol v krščanstvu pomeni učence Jezusa Kristusa oziroma oznanjevalce njegovega verskega nauka. Beseda izvira iz grščine: απόστολος [apostolos] = odposlanec.

Apostoli v ožjem pomenu besede so dvanajsteri učenci, ki jih je Jezus posebej izbral. Apostoli v širšem pomenu so tudi drugi zelo zavzeti in dejavni oznanjevalci krščanstva.

## [uredi] Seznam dvanajstih apostolov

Seznam se nanaša na Markov in Matejev evangelij. Po Lukovem evangeliju Tadeja nadomešča Juda, Jakobov sin.

- Simon, Jezus ga je poimenoval Peter; iz grške besede petros, ki pomeni skala, izvirno aramejsko Kefa
- Jakob Veliki, Zebedejev sin
- Janez, Jakobov brat; Jezus ju je imenoval Boanergés, to je Sinova groma
- Andrej, Simonov brat
- Filip
- Bartolomej, tudi Natanael, danes bolj znan kot sveti Jernej
- Matej, tudi Levi, Alfejev sin
- Tomaž
- Jakob Mlajši, Alfejev sin
- Juda Tadej
- Simon Gorečnik
- Juda Iškarijot, odpadnik, izdajalec Jezusa
- apostol Matija, naslednik Jude Iškarijota

## [uredi] Apostoli v širšem pomenu

Izraz apostol sprva ni bil pridržan le za dvanajstere: apostoli so bili vsi kristjani, ki so sodelovali pri misijonskem delu. V širšem pomenu naziv označuje osebo, ki goreče oznanja krščansko vero, posebno v povezavi z določeno skupino ljudi ali narodom.

Tako svetega Pavla imenujemo apostol, čeprav ni bil eden izmed dvanajsterih. Svoje apostolstvo je izkazal z gorečim oznanjevanjem evangelija zlasti med pogani (nejudi), zato mu pravimo tudi apostol poganov.

Drugi krščanski oznanjevalci, ki s svojo gorečnostjo zaslužijo ime apostoli so:

- sveti Irenej Lyonski (2.stol.), apostol Galije
- sveti Dionizij (3. stol.), apostol Frankov
- sveti Gregor Tavmaturg (3./4. stol.), apostol Armencev
- sveti Martin iz Toursa (4. stol.), apostol Galije
- sveti Patrik (5. stol.), apostol Irske
- sveti Ninian (5. stol.), apostol Piktov
- sveti Kolumba (6. stol), apostol Škotske (ne gre ga zamešati s sv. Kolumbanom!)
- sveti Avguštin Canterburyjski (6. stol.), apostol Anglije
- sveti Bonifacij (8. stol.), apostol Germanov
- sveti Ansgar (Oskar) (9. stol.), apostol Skandinavije
- sveti Ciril in Metod (9. stol.), apostola Slovanov
- sveti Frančišek Ksaver (16. stol.), apostol Daljnega vzhoda

V začetku izraz apostol ni bil omejen samo na moške: obstajale so tudi ženske - apostolke. Že Pavel v pismu Rimljanom omenja apostolko Junijo:

> Pozdravite Andrónika in Junijo, moja rojaka in sojetnika, odlična apostola, ki sta bila že pred mano v Kristusu. (Rim 16,7 - Slovenski standardni prevod - Biblija.net)

Ta odlomek je v številnih izdajah Svetega pisma spremenjen tako, da je Junija postala moški - Junij (npr. v "Ekumenski izdaji" Svetega pisma).

V pravoslavju je znanih tudi 70 apostolov, ki jih vodi sveti Jakob Gospodov brat, med njimi pa so še evangelist Marko, evangelist Luka in druge pomembne osebnosti iz začetkov krščanstva. V katolištvu se za te osebe ponavadi uporablja splošnejši izraz "učenci".

## [uredi] Zunanje povezave

Apostol je tudi
v Wikislovarju, prostem slovarju.
p • p • u
Apostoli Jezusa Kristusa
Dvanajsteri: Simon Peter · Andrej · Jakob Veliki · Janez · Filip · Matej · Jernej (Bartolomej)
Tomaž · Jakob Mlajši · Simon Gorečnik · Juda Tadej · Juda Iškarijot (odpadel)
Naslednik Jude Iškarijota: Matija
Drugi: Andronik · Barnaba · Jakob Pravični · Junija · Luka · Marko · Pavel
Vzpostavljeno iz »http://sl.wikipedia.org../../../a/p/o/Apostol.html«

Kategoriji: Krščanski nazivi | Apostoli

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Български
- Brezhoneg
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Furlan
- Galego
- עברית
- Hrvatski
- Magyar
- Italiano
- 日本語
- 한국어
- Latina
- Limburgs
- Lietuvių
- Македонски
- Nederlands
- ‪Norsk (nynorsk)‬
- Nouormand
- Polski
- Português
- Русский
- Slovenčina
- Српски / Srpski
- Svenska
- Türkçe
- Українська
- Tiếng Việt
- 中文